hu hu hu hu hu hu hu hu hu hu hu hu it en hu hu hu hu lt hu ceb eo it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu en hu hu hu hu hu en hu hu hu hu hu hu zh hu sv en ru en ru en ru nb hu hu en hu en cs de hu hu ca hu hu hu hu hu hu hu hu hu hu hu hu hu hu hu en hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu tr hu cs hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz en ca de es eu fi fr is it en nl pl ro sl hbs_lat fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. május 14.
Ugrás a navigációhoz Ugrás a kereséshez
A Wikifajok tartalmaz krajnai méh témájú rendszertani információt.
A Wikimédia Commons tartalmaz krajnai méh témájú kategóriát.
A krajnai méh (Apis mellifera carnica) a háziméh egy fajtája. Őshazája Szlovénia, de elterjedt Magyarországon, Romániában, Dél-Ausztriában, Horvátországban, Bosznia és Hercegovinában, és Bulgáriában. A magyar méhállomány (mintegy 800 ezer család)[1] túlnyomó része krajnai fajtájú. A világon a második legjobban elterjedt méhfajta; megtalálható Oroszországban, Norvégiában és Kanadában is. Neve a Krajnai Alpok elnevezésből származik. A balkáni fajcsoport legészakabbi képviselője.
A második világháború után a német nyelvterületen is elterjesztették, emiatt visszaszorult az ott őshonos északi méh. Ennek oka a nagyobb népesség és a bővebb hordás volt. Hans Peschetz méhtenyésztő szerint tervszerű tenyésztése 1929-ben kezdődött. 2014-ben mindössze 20 méhtenyésztő működött Karintiában a Méhtenyésztők Országos Egyesülete szerint. Az osztrák Karintia, Bécs, Alsó-Ausztria, Stájerország területén csak krajnai méh tartható és tenyészthető. A törvény megszegőit megbüntetik.[2]
Virágport gyűjtő krajnai méh egy Hylotelephium virágzaton
Hegyi méh. Krajnában, Ausztriában erősen védik fajtatisztaságát.
Alföldi méh. Magyarországon ez terjedt el; pannon méhnek is nevezik. Ma Magyarországon csak ez a fajta tenyészhető, bár más fajták tartása is engedélyezett. A külkereskedelem engedélyköteles; csak az a méhész kaphat engedélyt, akinek van regisztrációs száma. A határon túlról jönnek más fajtájú méhrajok is.
Bánsági méh. A krajnai méh és az olasz méh keveredéséből jött létre. Színezete nem állandósult; egyes példányok inkább olasz méhnek néznek ki. A Délvidékről származik, központja az egykori Torontál, Temes és Krassó-Szörény megye.
Sötét páncélú, szürke, a toron barna szőrű. Szőre rövid. A dolgozók szőröve széles, barna, vagy szürke színű. Az anya színezete lányaiéhoz hasonló, festés nélkül nehéz megkülönböztetni a dolgozóktól; a herék szürkésbarnák.[1] 2-3 potrohgyűrűjén megjelenhet a sárga szín.[3] Mintázatában jellemzők a világosbarna gyűrűk. Közepes termetű, karcsú; akkora, mint az olasz vagy az északi méh. Szipókájának hossza legalább 6,5 mm.[4] Végtagjai hosszúak, kubitális indexe 2,0—5,0, ami magasnak számít.[5] Viasztükrének hátsó határa íves.
Rajzóhajlama közepes. Krajnai méhek raja fehér akácon
Sűrűn lakott területen is tartható.
Nem fut le a kaptárból kivett keretről.
Tájékozódása kiváló, emiatt ritka az eltájolás, és rablóhajlama gyenge.
Jól telel. Alkalmazkodott a kontinentális éghajlat hideg teleihez és meleg nyaraihoz.
A nedves óceáni éghajlat nem neki való, emiatt nem tudott elterjedni Nagy-Britanniában, Franciaországban és Skandináviában.
Szapora, családmérete 15 ezer-65 ezer évszaktól függően.
Képes alkalmazkodni a környezet gyors megváltozásához.
Egészsége jó, több betegség is viszonylag ritka.
Gyenge ragasztóhajlamú, keveset propoliszoz. Néha propolisz helyett is viaszt használ.
Viasz- és méztermelése jó (magyar éghajlaton)
Képes kihasználni korai nektár- és virágporforrásokat.
A dolgozók 12%-kal tovább élnek, mint más fajtáknál.
Rajzóhajlama közepes, európai viszonylatban erős.
Ha az anya jelöletlen, akkor nehéz megtalálni.
A fiasítás mérete erősen függ az elérhető virágpormennyiségtől.
Messzebbre is elrepül, mint a legtöbb fajta
↑ a b http://stenclimeheszet.hu/index.php/hu/bemutatkozas/54-a-meh
↑ siehe zB §7 (1) Wiener Gesetz über die Haltung und Zucht von Bienen (http://www.wien.gv.at/recht/landesrecht-wien/rechtsvorschriften/html/l2740000.htm)
↑ Graham, Joe. The Hive and the Honey Bee. Hamilton/IL: Dadant & Sons; 1992; ISBN 0-915698-09-9.
↑ Archivált másolat. [2015. február 14-i dátummal az eredetiből archiválva]. (Hozzáférés: 2015. február 13.)
http://www.szaktudas.hu/termekek+meheszet+meheszet+idezet.html Archiválva 2015. február 14-i dátummal a Wayback Machine-ben
Skinner, John A. Beekeeping in Tennessee, 2004; University of Tennessee; web accessed Oct 2006
Slovenian carnica bee breeder weboldal, elérése 2006 októbere
Örösi Pál Zoltán: Méhek között
Ez a szócikk részben vagy egészben a Carniolan honey bee című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Ez a szócikk részben vagy egészben a Kärntner Biene című német Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Wikifajok: Apis mellifera carnica
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Krajnai_méh&oldid=23865083”
Taxonok from paraméter nélkül
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. május 14., 11:46
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.